CELEX: 32010R0463
Language: fi
Date: 2010-05-27 00:00:00
Title: Komission asetus (EU) N:o 463/2010, annettu 27 päivänä toukokuuta 2010 , kolmansista maista Portugaliin tuotavan maissin tuontitullin alentamista koskevan tarjouskilpailun avaamisesta kiintiövuodeksi 2010

28.5.2010   
            
            
               FI
            
            
               Euroopan unionin virallinen lehti
            
            
               L 129/60
            
         KOMISSION ASETUS (EU) N:o 463/2010,
   annettu 27 päivänä toukokuuta 2010,
   kolmansista maista Portugaliin tuotavan maissin tuontitullin alentamista koskevan tarjouskilpailun avaamisesta kiintiövuodeksi 2010
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan yhdessä 4 artiklan kanssa,
   sekä katsoo seuraavaa:
   
               (1)
            
            
               Uruguayn kierroksen monenvälisistä kauppaneuvotteluista (2) johtuvien yhteisön kansainvälisten velvoitteiden mukaisesti yhteisö on sitoutunut siihen, että Portugaliin tuodaan tietty määrä maissia.
            
         
               (2)
            
            
               Tuontitariffikiintiöiden soveltamista koskevista yksityiskohtaisista säännöistä Espanjan kohdalla maissin ja durran osalta ja Portugalin kohdalla maissin osalta 18 päivänä joulukuuta 2008 annetun komission asetuksen (EY) N:o 1296/2008 (3) II luvussa vahvistetaan yksityiskohtaiset säännöt tuontitullin alentamiseksi, jotta mainitun asetuksen 1 artiklan 1 ja 2 kohdassa tarkoitettujen määrien tosiasiallinen tuonti voidaan varmistaa.
            
         
               (3)
            
            
               Portugalin vuoden 2010 markkinatilanteen perusteella olisi avattava maissin tuontitullin alentamista koskeva tarjouskilpailu, jotta tuontikiintiö tulisi käytetyksi kokonaisuudessaan.
            
         
               (4)
            
            
               Komission asetuksella (EY) N:o 677/2009 (4) avataan kolmansista maista Portugaliin tuotavan maissin tuontitullin alentamista koskeva tarjouskilpailu 17 päivään joulukuuta 2009 asti. Tarjouskilpailua on jatkettu 27 päivään toukokuuta 2010 komission asetuksella (EU) N:o 1292/2009 (5). Asetus (EY) N:o 677/2009 olisi sen vuoksi kumottava.
            
         
               (5)
            
            
               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   1.   Avataan tarjouskilpailu asetuksen (EY) N:o 1234/2007 136 artiklassa tarkoitetun Portugaliin tuotavaa maissia koskevan tuontitullin alentamiseksi.
   2.   Asetuksen (EY) N:o 1296/2008 säännöksiä sovelletaan.
   2 artikla
   Tarjouskilpailu päättyy 16 päivänä joulukuuta 2010. Kyseisenä aikana järjestetään osittaisia tarjouskilpailuja, joihin liittyvien tarjousten jättöpäivät vahvistetaan tarjouskilpailuilmoituksessa.
   3 artikla
   Tässä tarjouskilpailussa myönnetyt tuontitodistukset ovat voimassa 50 päivää niiden asetuksen (EY) N:o 1296/2008 11 artiklan 4 kohdan mukaisesta myöntämispäivästä.
   4 artikla
   Kumotaan asetus (EY) N:o 677/2009.
   5 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä kesäkuuta 2010.
   Sen voimassaolo päättyy 16 päivänä joulukuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä toukokuuta 2010.
      
         
            Komission puolesta, puheenjohtajan nimissä
         
         Dacian CIOLOŞ
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EYVL L 336, 23.12.1994, s. 22.
   
      (3)  EUVL L 340, 19.12.2008, s. 57.
   
      (4)  EUVL L 196, 28.7.2009, s. 7.
   
      (5)  EUVL L 347, 24.12.2009, s. 22.